SET ภาคบ่ายรูดต่อ 14 จุด ตามตปท. วิตกตัวเลขเศรษฐกิจจีนต่ำคาด
SET ภาคบ่ายรูดต่อ 14 จุด ตามตปท. วิตกตัวเลขเศรษฐกิจจีนต่ำคาด โดย ณ เวลา 15.06 น. อยู่ที่ระดับ 1,583.21 จุด ลบ 13.83 จุด หรือ 0.87% มูลค่าการซื้อขาย 2.66 หมื่นล้านบาท
14 ม.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 15.06 น. อยู่ที่ระดับ 1,583.21 จุด ลบ 13.83 จุด หรือ 0.87% มูลค่าการซื้อขาย 2.66 หมื่นล้านบาท
ด้านนักวิเคราะห์ บล.ฟิลลิป (ประเทศไทย) ระบุว่า เมื่อช่วงเช้าที่ผ่านมาตลาดหุ้นทั่วทั้งภูมิภาคปรับตัวลงท่ามกลางความกังวลผลกระทบสงครามการค้าสหรัฐฯ-จีน ที่เริ่มปรากฏอย่างชัดเจนจากการค้าที่ชะลอตัวจากตัวเลขส่งออกจีนเดือนธ.ค.ที่ -4.4% จากช่วงเดียวกันปีก่อน และตัวเลขนำเข้า -7.6% เทียบกับปีก่อน
โดยความกังวลจากประเด็นดังกล่าวจะยังกดดันตลาดหุ้นไทยและตลาดหุ้นภูมิภาคในช่วงบ่ายนี้ต่อไป ขณะที่ความเสี่ยงจากการลงมติ BrexitDeal ของสภาอังกฤษในวันพรุ่งนี้ยังพร้อมที่จะสร้างความผันผวนให้ตลาดได้อีกครั้ง จึงมองบ่ายนี้ตลาดหุ้นไทยจะผันผวนแดนลบในกรอบระหว่าง 1,570-1,590 จุด